19/04/2018 | Administración LocalMunicipal
Oza-Cesuras
Anuncio relativo á aprobación de extensión do Regulamento do servizo municipal de abastecemento de auga do antigo Concello de Oza dos Ríos ao antigo Concello de Cesuras

ANUNCIO DE APROBACIÓN DO ACORDO DE EXTENSIÓN DO REGULAMENTO DO SERVIZO MUNICIPAL DE ABASTECEMENTO DE AUGA DO ANTIGO CONCELLO DE OZA DOS RÍOS AO TERMO TERRITORIAL DO ANTIGO CONCELLO DE CESURAS O Pleno do Concello de Oza-Cesuras, en sesión celebrada o 29 de decembro de 2017 adoptou, entre outros, o acordo que a seguir se transcribe: “.–PROPOSTA DO ALCALDE DE EXTENSIÓN DO REGULAMENTO DO SERVIZO MUNICIPAL DE ABASTECEMENTO DE AUGA AO TERMO TERRITORIAL DO ANTIGO CONCELLO DE CESURAS. –(…) dáse conta da proposta de acordo que obra no expediente e que de seguido se transcribe: “PROPOSTA DO ALCALDE EXTENSIÓN DO REGULAMENTO DO SERVIZO MUNICIPAL DE ABASTECEMENTO DE AUGA AO TERMO TERRITORIAL DO ANTIGO CONCELLO DE CESURAS O Pleno deste Concello, en sesión celebrada o 29 de agosto de 2017, acordou cambiar a forma de xestion do servizo público municipal de Abastecemento de auga potable á poboación no ámbito territorial do antigo municipio de Cesuras, no sentido de pasar da actual xestión directa pola propia Corporación, sen órgano especial, á xestión indirecta mediante contrato administrativo de xestión de servizos públicos, modalidade concesión e instar á Xunta de Goberno Local para que iniciase o oportuno expediente o oportuno expediente para a adxudicación, mediante contrato administrativo de xestión de servizos públicos, modalidade concesión, do citado servizo público local de abastecemento de auga potable no territorio do antigo municipio de Cesuras. Tendo en conta que o antigo Concello de Oza dos Ríos en sesión plenaria do 27 de novembro de 2007 aprobou inicialmente o Regulamento do Servizo Municipal de Abastecemento de Auga do Concello de Oza dos Ríos, que foi exposto ao público durante un prazo de trinta días sen que durante o dito prazo se presentasen reclamacións ou suxerencia ao mesmo, polo que foi elevado a definitivo e publicado no Boletín Oficial da Provincia da Coruña núm.32 do 08.02.2008. Considerando que a forma xestión que se pretende do servizo de Abastecemento de auga potable á poboación no ámbito territorial do antigo municipio de Cesuras mediante contrato administrativo de xestión de servizos públicos, modalidade concesión é a existente no termo territorial do antigo concello de Oza dos Ríos e que o regulamento de xestión dito servizo ten por obxecto establecer as normas de prestación do mesmo, así como regular as relacións entre a Empresa e os usuarios, determinando as súas respectivas situacións, dereitos, deberes e obrigas básicas, así como recoller o ámbito de aplicación de prezos e tarifas, e o réxime de infraccións e sancións, esta Alcaldía, PROPÓN AO PLENO DA CORPORACIÓN A ADOPCIÓN DO SEGUINTE ACORDO: Primeiro. –Extender o o Regulamento do Servizo Municipal de Abastecemento de Auga do antigo Concello de Oza dos Ríos, publicado no Boletín Oficial da Provincia da Coruña núm.32, do 08.02.2008, á xestión indirecta mediante contrato administrativo de xestión de servizos públicos, modalidade concesión, do servizo público municipal de Abastecemento de auga potable á poboación no ámbito territorial do antigo municipio de Cesuras. Segundo. –Publicar este acordo no Boletín Oficial da Provincia da Coruña para os efectos oportunos.” Dáse conta igualmente da emenda de adición presentada polo Sr. alcalde en funcións co obxecto de engadir un punto terceiro á dita proposta co seguinte tenor literal: “Terceiro. –Condicionar a eficacia do presente acordo á efectiva adxudicación do contrato de xestión de abastecemento de auga potable ao ámbito territorial do antigo municipio do Cesuras”. (…) O Pleno da corporación, trala oportuna deliberación, acorda aprobar por sete votos a favor e catro abstencións (.) a anterior proposta da Alcaldía.” Oza-Cesuras, a 17 de abril de 2018. O ALCALDE Asdo.: D. José Pablo González Cacheiro